
	Ajuntament de Banyoles

Àrea de Serveis a les Persones

 PROGRAMACIÓ FESTES D’AGOST 2013

Dissabte 10 d’agost
· Carnestoltes d’Istiu! El comitè de Banyolinades torna a fer de les seves. Han tornat a organitzar el Carnestoltes més fresc i atrevit que hagis viscut mai!

A 2/4 d’12 de la nit. Ajuntament de Banyoles.

Cercavila amb DJ Kaito i Les Gàrgoles de Foc.

Recorregut: Pg. Indústria, c/ Àngel Guimerà, Pl. Major, c/ Mercadal, c/ St. Martirià, camí de l’Horta, c/ Llibertat, Parc de la Draga.
A la 1 de la nit. Parc de la Draga.

Concerts, a càrrec de

The Covers Band (Verson - BCN) www.thecoversband.com 
DJ Radiocontrol (“Nasty Mondays” – BCN) www.theroyalclowns.com 

+info: www.comitebanyolinades.tk
Dilluns 12 d’agost
· A les 10 del vespre. Espai Jove Cal Drac.

“CONTINUEM TENINT UNA HERBA (per seure) DE CINE!”

Cinema Insonor a la Fresca. 

Pel·lícula: Shutter Island (2010)

Endinsa’t en aquest thriller psicològic: estira’t a l’herba, escolta el so per la ràdio i mira la pel·lícula amb una gran pantalla.

SO EMÈS PER RÀDIO BANYOLES 107.3 (Cal portar aparell i auriculars per poder 

escoltar la ràdio)
Dimecres 14 d’agost
· A les 10 del vespre. Claustre del Monestir. 
 Paco Viciana - Concert de piano

"25 anys creant música". Concert inaugural de les Festes d'Agost.
Un repàs pel repertori pianístic més emblemàtic i alhora desconegut d'un dels nostres compositors. Aprofitant els 25 anys de dedicació compositiva en terres gironines de Paco Viciana. 
El mateix compositor presentarà i interpretarà les seves obres. Quan finalitzi el concert, convidem tots els assistents a celebrar-ho d'una manera ben diferent: un tastet de vins de casa nostra. Gentilesa del celler ESPELT.

Activitat gratuïta amb aforament limitat.

Les entrades es podran recollir una hora abans al Claustre del Monestir.

Col·laboren: Celler Espelt (Coll de Roses) , Fordahl Capital.

Dijous 15 d’agost
· De les 11 del matí a les 2 del migdia. Plaça dels Estudis, plaça de la Font i plaça del Teatre.

Jocs gegants i cooperatius. Tot un matí de jocs al Barri Vell, ideats perquè tant els més petits com els més grans s’ho passin d’allò més bé.  

Activitat creativa per a nens i nenes a partir de 5 anys.

Els menors han d’estar en tot moment acompanyats d’un adult.

Col·labora: Coordinadora de lleure del Pla de l’Estany.

· A les 6 de la tarda. Plaça de les Rodes.

Cercavila de gegants i capgrossos amb la Colla Gegantera de Banyoles.

Recorregut: 

Pl. de les Rodes, c/ Mossèn Jacint Verdaguer, pl. Turers, c/ Canal, c/ Mercadal, pl. Major, c/ Major, pl. Font, c/ Escrivanies, pl. Teatre, c/ Puig i pl. del Monestir.

Organitza: Colla Gegantera de Banyoles.

· A 2/4 de 8 del vespre. Plaça del Monestir.

Circ al carrer: “Cabaret Elegance”, de la Cia. Elegants

Amb una original posada en escena, els 4 elegants aconsegueixen en tot moment l’atenció del públic, amb una successió de números de gran nivell, combinant diferents tècniques de circ com ara el trapezi, equilibris, perxa xinesa, monocicle i verticals, tot amanit amb l’humor i l’alegria que els caracteritza.

Cabaret Elegance omplirà places i teatres, de dia i de nit, amb molt glamour, bon humor, elegància i circ, sobretot molt circ!

www.elegants.cat 

· A 2/4 de 10 del vespre. Plaça del Teatre.

Concert familiar amb Inspira (rock/folk) www.inspirabcn.com 
Hi haurà botifarrada durant el concert.

Col·labora: Can Gasparich

· A 2/4 de 10 del vespre. Plaça Major.

Audició de sardanes amb la cobla la Principal de Porqueres.

Organitza: Fundació Foment de la Sardana de Banyoles.

· A 2/4 de 12 de la nit. Plaça Major.

Ball de Festa Major amb les actuacions de:


Els Catarres (rock–folk) www.elscatarres.cat 

Nyandú (pop-rock) www.nyandu.cat 
Divendres 16 d’agost
· Tot el dia, Jornada de portes obertes als museus de Banyoles.
Entrada gratuïta.

· De les 10 del matí a les 2 del migdia. Passeig Dalmau.

66a Fira del cop d’ull.
Fira de compra, venda i intercanvi d'objectes de col·leccionisme.
Organitza: Secció de filatèlia i numismàtica del Centre Excursionista de Banyoles.

· De 11 del matí a 2 del migdia. Passeig Darder (davant del camp d’esports).

Jocs gegants i cooperatius. Tot un dia de jocs al costat de l’estany, ideats perquè tant els més petits com els més grans s’ho passin d’allò més bé. 

Activitat creativa per a nens i nenes a partir de 5 anys.

Els menors han d’estar en tot moment acompanyats d’un adult.

Col·labora: Coordinadora de lleure del Pla de l’Estany.

· A 2/4 de 4 de la tarda. Ajuntament de Banyoles.

Cercavila de pescadors amb la cobla Principal de Porqueres.

Començarà a l’Ajuntament i arribarà a l’estanyol del Vilar.

I seguidament, 
Concurs extraordinari de pesca a l’estanyol.

Inscripcions: Armeria Esports Escatidor (plaça dels Turers, 10) i a La Casa del Pescador (c/ valls, 83).

Organitza: Associació de Pescadors Esportius del Pla de l’Estany.
· A les 6 de la tarda. Paratge dels Desmais.

Audició de sardanes amb la cobla la Principal de Porqueres.

Organitza: Fundació Foment de la Sardana de Banyoles.
· A les 7 de la tarda. Sala municipal la Llotja de Tint. 
Performance.

L' Associació TINTXXI produeix una performance del cal·ligrafista Carles Gonzalez que ajuntarà la cal·ligrafia amb la música per realitzar un espectacle didàctic i divertit, on la gent podrà gaudir de l'art de l'escriptura i les paraules. Hi haurà berenar i moltes més sorpreses!!!!
· A partir de les 9 del vespre. La Muralla
Sopar popular de Festes d’Agost.

Menú: fideus amb verdures a la cassola, pa, aigua i fruita 

Preu: 5€

Punts de Venda: L’Abeurador ( “La Pata”), La Taberna de Smaug i el Casal Popular.

Cal portar plat i coberts.

· A 2/4 de 10 del vespre. La Muralla. 

Correfoc Txiqui.


A càrrec de la colla Txiqui de les Gàrgoles de Foc

Recorregut: La Muralla, c/ Porta del Forn, pl. Teatre, c/ Església, pl. Sta. Maria, C/ Sant Benet. Final a Can Castanyer.

· A les 10 del vespre. Plaça de les Rodes.

Ball de Festa Major amb els Setson.

www.musica.orquestrasetson.com 
· A 2/4 d’11 del vespre. La Muralla.
Concerts amb:

Tirantlofunk (funky)  http://tirantlofunk.bandcamp.com 
 

La Colonia  (folk)   www.lacolonia.cat 
Les Absentes (folk)   http://lesabsentes.wordpress.com 
Servei de bar a càrrec de l’Agrupació de Barraques de Banyoles.

· A partir de les 2/4 de 3 de la nit. Discoteca Mas de Nit.

Festa Post – Estrany, amb DJ Estrany Selektors.

Organitza: La Porta Verda

Preu: 3€ (la recaptació anirà destinada a l’entitat La Porta Verda)
www.estrany.info
Dissabte 17 d’agost

· A 2/4 d’11 del matí. Plaça de la Font.

Matins Verds: Jocs per a tots

Activitat de dinamització ambiental per a tota la família: tallers, jocs de natura, activitats de reciclatge i demostracions. 

Els menors han d’estar en tot moment acompanyats d’un adult.


Organitza: Escola de Natura.

· A 2/4 d’1 del migdia. Plaça de la Font.

Clowntes i llegendes de la Companyia Nyip i Nyap

Activitat familiar.


www.facebook.com/companyia.nyipnyap
· A les 7 de la tarda. La Muralla.  
Concert amb:

The Penguins (reggae per xics) www.reggaeperxics.com
Ítaca Band  (ska – rumba) www.itacaband.com
· A 2/4 d’11 de la nit. La Muralla.

Gran Correfoc d’estiu. A càrrec de les Gàrgoles de Foc. I amb la participació de colles convidades de tot Catalunya.

Recorregut: La Muralla, c/ Pia Almoina, pl. Font, c/ Escrivanies, pl. Teatre, c/ Església, c/ St. Benet. Mitja part a l’aparcament de Can Castanyer. C/ Sant Benet, c/ Valls, pl. Sta. Maria, c/ Església, pl. Teatre, c/ Porta del Forn. Espectacle final a La Muralla.
· A les 12 de la nit. La Muralla.  
Concert amb:

Sonido Vegetal  (ska- punk– mestissatge) www.sonidovegetal.com
The Pinker Tones presenten #FREE MUSIC FRIDAYS (electrònica) www.thepinkertones.com
Servei de bar a càrrec de l’Agrupació de Barraques de Banyoles.

...i un cop s’acabin els concerts.... 

· Festa Embarcada 2013
Un cop finalitzin els concerts, cercavila amb la banda de Les Gàrgoles de Foc.

Recorregut: La Muralla, c/ Ametllers, Ronda Monestir, c/ Menut, c/Mas Famada i final davant el Mas de nit.
A partir de les 3 de la nit. Discoteca Mas de Nit.

Fi de festa amb les actuacions de: 


Res-CAT (punk-rock, Banyoles) www.facebook.com/rescatppcc

DJ La Puta Ramona
Preu: 2€ (La recaptació es destinarà per a l’actuació dels grups).
Diumenge 18 d’agost
· A les  12 del migdia i a les 7 de la tarda. Teatre Municipal.

Mag Lari, “La Màgia del Mag Lari”.
Espectacle de màgia familiar.

Entrades: 12€ anticipada // 15€ taquilla.

Els menors de 12 anys tenen un preu especial de 10€.

· A les 10 de la nit. Plaça Xesco Boix (barri Sant Pere).

Havaneres a càrrec del grup Els Pescadors de l’Escala.

Hi haurà cremat de rom a càrrec de la Comissió de Festes del barri de St. Pere.

ACTIVITATS PARAL·LELES

· MISSIÓ: MANTENIR L’ORDE DEL DRAC (activitat per a famílies; els menors han d’anar acompanyants d’un adult) NOVA!  
Visita en què pares i fills passejaran per la vila, sota el guiatge d’Ailó Ametller, una de les dones que formen actualment l’orde noble del Drac, la coneixeran i hi cooperaran. 

Dia: dissabte 10 i dimecres 14

 
Hora: a les 11.30 h
Durada: 1 hora i mitja

Idiomes: català i castellà


Preu: activitat gratuïta

Punt de trobada: Oficina de Turisme de l’Estany (Pesquera núm. 10)

· NUPTIALIS NOVA!
Els habitants de Vilauba estan de festa! Es casa la filla del propietari. Assistirem, com a convidats inesperats, a una cerimònia de casament a la romana. 

Dia: dissabte 10 i divendres 16

Hora: a les 18.30 h
Durada: 1 hora

Preu: activitat gratuïta
Punt de trobada: vil·la romana de Vilauba

Aforament: màxim 25 persones per sessió

· DESCOBREIX L’ESTANY EN CAIAC NOVA!
Itinerari guiat amb caiac per descobrir l’Estany des d’una perspectiva diferent. 

Dia: diumenge 11 i dijous 15

Hora: a les 10.30 h
Durada: 2 hores 

Preu: 10 €
Punt de trobada: Club Natació Banyoles

Aforament: màxim 12 persones per sessió i mínim 5 persones 

Edat: a partir de 8 anys 

· UNA PISTA, UNA HISTÒRIA (activitat per a famílies; els menors han d’anar acompanyants d’un adult) NOVA!  
Recorrerem Banyoles pista a pista en família. Seguint les indicacions del guia caldrà esbrinar a quin lloc ens trobem i, segons d’altres pistes que s’aniran trobant al llarg del camí, passejarem per la ciutat tot coneixent-ne la història, les llegendes i algunes anècdotes.

Dia: divendres 16

Hora: a les 11.30 h

Durada: 1 hora i mitja

Idiomes: català, castellà i anglès (a l’inici de la sessió és decidirà en quin idioma es fa en funció del públic assistent)

Preu: activitat gratuïta

Punt de trobada: monestir de Sant Esteve


Aforament: 25 persones
· MATINS VERDS: JOCS PER A TOTS (activitat familiar per a famílies amb infants de 3 a 10 anys)
Activitats de dinamització ambiental per a tota la família: tallers, jocs de natura, activitats de reciclatge i demostracions. Els menors han d’estar en tot moment acompanyats d’un adult.


Dia: dissabte 17

Hora: per concretar 

Durada: 2 hores

Preu: activitat gratuïta

Observacions: consulta el calendari per conèixer les dates de les activitats.

Punt de trobada: Escola de Natura (Passeig de la Draga, 5 – 17820 Banyoles)


Aforament: màxim 25 persones per sessió 
· BANYOLES ESPORTIVA NOVA!  
Hom sap que Banyoles té una història molt arrelada a l’esport i aquesta és la que es pretén transmetre. Des dels seus inicis fins a la consideració de destinació turística esportiva que és avui dia. La subseu olímpica de rem dels Jocs Olímpics de Barcelona del 1992 va ser un impuls molt gran per a la nostra ciutat, la qual no es va estancar i va continuar potenciant aquest i molts altres esports.

Dia: diumenge 18

Hora: a les 18.00 h
Durada: 1 hora i mitja 

Idiomes: català, castellà i anglès (a l’inici de la sessió és decidirà en quin idioma es fa segons el públic assistent)


Preu: activitat gratuïta

Punt de trobada: Oficina de Turisme de l’Estany (Pesquera núm. 10)

Aforament: 25 persones
· BANYOLES MEDIEVAL

Recorregut pels carrers i les places del nucli antic, on coneixerem com es va fundar Banyoles i com s’hi vivia durant l’edat mitjana.

Dia: diumenge 18

Hora: a les 11.30 h

Durada: 1 hora i mitja 

Preu: activitat gratuïta

Punt de trobada: Monestir de Sant Esteve


Aforament: màxim 25 persones per sessió 
· VISITA AL PARC ARQUEOLÒGIC POBLAT NEOLÍTIC DE LA DRAGA 

La Draga és l'únic jaciment neolític d'ambient lacustre de la península Ibèrica. En la visita al parc, podrem entrar dins de les reconstruccions de les cabanes prehistòriques i descobrirem el dia a dia d’un grup de pagesos i ramaders neolítics tot descobrint  què menjaven, què caçaven, què cultivaven, quins estris i eines tenien, etc.
Dia: cada dissabte i diumenge

Hora: a les 12.00h

Durada: 1 hora

Punt de trobada: entrada del Parc Neolític de la Draga
Preu (amb la visita guiada): entrada normal, 4 euros; més grans de 65 anys, 2,5 euros, menors de 6 anys, entrada gratuïta. 


Més informació: Arqueolític. Telèfons 972 57 64 99 i 609 135 077 arqueolitic@arqueolitic.com

Organitza: Museus  de Banyoles i Arqueolític

MUSEU ARQUEOLÒGIC DE BANYOLES

De l’1 d’agost al 29 de setembre

ELS PRIMERS TEMPS DE L’AVIACIO-3.  Nous aeromodels de l’Esteve

En aquesta ocasió veurem els darrers aeromodels de gran format, muntats per Esteve Sánchez Ferrer entre els anys 2012-2013, concretament l’Eole de 1890 de l’enginyer francès Clément Ader; de l’Équevilley, un curiós aeroplà del marquès d’Équevilley de finals del segle XIX; de l’aerolplà  Causarás  de 1905 del professor de dibuix valencià Ricardo Causarás; i  l’Avioplanul de 1909 de l’enginyer romanès Rodrig Goliescu. El mateix autor es farà càrrec de les explicacions als visitants. 

Organitza: Museu Arqueològic Comarcal de Banyoles.

Sala Annexa - Museu Arqueològic Comarcal de Banyoles

Plaça de la Font, 11

MUSEU DARDER DE BANYOLES

Fins a l’1 de setembre

Història artificial. Intervencions artístiques a l'Espai Darder (video-art, fotografia, escultura).

Tres artistes, Rosa Brugat, Elena Font Rodà i Clara Oliveras han decidit reintrepretar, cadascuna en la seva disciplina, el caràcter i la particular visió que el Museu Darder ha deixat en elles.

Arran de la proposta d’il·lustrar un poemari de Jordi Colomer, inspirat en el Museu Darder,  van decidir fer aquesta reflexió conjunta sobre el fons del museu. Rosa Brugat, amb el seu treball videogràfic i fotogràfic, dóna la seva visió irònica d’un especial procés de regressió de les espècies. Elena Font Rodà, amb les seves peces, elabora el seu bestiari personal. I Clara Oliveras copsa en les seves fotografies aquest univers narratiu inquietant de fantasia, joc i  irrealitat.

ENTRADA: 3 € (inclou visita a tota l’exposició permanent).

Fins a l’1 de setembre

XII Concurs de Fotografia de la natura. “Natura urbana”. Exposició de les millors fotografies presentades en la nova convocatòria del concurs.

Organitza: Centre d’Estudis Comarcals, Limnos, UdG, Museu Darder, Ajuntament de Banyoles, Consorci de l’Estany. 

ENTRADA GRATUÏTA  

Venda d’entrades de l’espectacle “La Màgia del Mag Lari” 
Les entrades anticipades es podran adquirir a l'Oficina d'Atenció al Ciutadà de l'Ajuntament de Banyoles i a www.cultura.banyoles.cat.

Per a més informació i reserves de les activitats paral·leles 

Oficina de Turisme de l’Estany. 972 58 34 70
Per participar a les activitats, les places són limitades. Se segueix l’ordre d’inscripció.

Per a més informació: 

www.cultura.banyoles.cat
Àrea de Festes – Ajuntament de Banyoles

Telèfon: 972 58 18 48.  Adreça electrònica: festes@ajbanyoles.org
I també  http://www.banyoles.cat
Facebook “Banyoles de Festa”

Twitter @festesbanyoles

En cas de pluja els actes es portaran a terme dins el Pavelló de la Draga.
Col·laboradors:

Agrupació de Barraques, Arqueolítc, Associació de pescadors esportius del Pla de l’Estany, Associació Juvenil Tenim Poca Feina, Associació Tint XXI, Casal Popular del  Pla de l’Estany, Centre Excursionista de Banyoles, Celler Espelt, Colla Gegantera, Comissió de festes del barri de St. Pere, Comitè de Banyolinades, Coordinadora de Lleure del Pla de l’Estany, Escola de Natura, Foment de la Sardana,  Fundació per la promoció dels espectacles infantils i juvenils “La Xarxa” de Banyoles, Gàrgoles de Foc, La Porta Verda, Ràdio Banyoles, Secció de filatèlia i numismàtica del Centre Excursionista de Banyoles, Smith & Butler.
NORMES DE SEGURETAT PER ALS CORREFOCS

PER ALS PARTICIPANTS:

· Portar roba de cotó, preferiblement vella, amb mànigues i pantalons llargs.

· Portar un barret amb ales que cobreixi tot el cap i tapar-se el clatell amb un mocador de cotó.

· Protegir-se els ulls.

· Portar el calçat adequat (esportiu, de muntanya, etc.).

· Tenir cura de tapar-se les orelles per disminuir els sorolls de les explosions pirotècniques.

· Queda prohibit portar productes pirotècnics particulars, havent d’utilitzar únicament els preparats pels organitzadors.

· Respectar les figures de foc, els seus portadors i els músics.

· Adoptar una actitud correcta amb els diables i no obstaculitzar el pas ni fer-los caure.

· Seguir en tot moment les indicacions dels diables.

· Assabentar-se abans de l’inici del recorregut del Correfoc i dels punts d’assistència sanitària.

· En el cas de sofrir cremades, caldrà dirigir-se immediatament als punts d’assistència sanitària.

· En cas de perill, seguir les instruccions dels diables.

· No demanar aigua als veïns.

· Obeir les indicacions dels serveis d’ordre públic i de sanitat.

PER ALS VEÏNS I COMERCIANTS:

· Retirar tots els vehicles dels carrers de l’itinerari.

· Abaixar els portals metàl·lics o persianes en els edificis que en disposin.

· Protegir els vidres de les finestres, portes i aparadors amb cartrons gruixuts.

· Enrotllar tots els tendals exteriors dels habitatges i locals.

· No tirar aigua als participants ni als espectadors del Correfoc per la perillositat que representa.

· Desconnectar tot tipus d’alarmes.

· Retirar de la via pública qualsevol objecte que pugui dificultar el pas dels actors, organitzadors i participants al Correfoc.

Passeig de la Indústria, 25

17820 – Banyoles (Girona)

